**«Walk on By»** er en amerikansk sang med melodi av Burt Bacharach og tekst av Hal David. Den ble skrevet til Dionne Warwick. Sangen ble spilt inn på den samme sessionen i 1963 som frembrakte «Anyone Who Had a Heart». Den ble i 1964 Warwicks andre Top Ten-hit. «Walk on By» ble utgitt i april samme år og ble et landemerke av en single. Den nådde en sjetteplass på den amerikanske Billboard Hot 100-listen og en førsteplass på Cashbox' R&B-liste (Billboard publiserte ingen rhythm & blues-liste i 1964, det året som sangen gjorde det best på listene). Sangen lå en kort tid på Top 10 på Billboard Easy listening-listen.

Warwick spilte også inn en tysk versjon med tittelen «Geh vorbei».

I likhet med flere av Warwicks Bacharach-komponerte sanger fra 1960-årene ble det gjort mange coverversjoner av den, på mange forskjellige måter. Noen av dem ble betraktelige listesuksesser.

En notabel coverversjon var med funk/soulmusikeren Isaac Hayes, hvis coverversjon fra 1969 på hans banebrytende album *Hot Butter Soul* omdannet sangen til en funkvamp på tolv og et halvt minutt.

I 1979 spilte The Stranglers inn en punkversjon som nådde en 21.-plass på den britiske singlelisten. I 1982 gjorde funkduoen D-Train en disco/funk-coverversjon, som kun ble en R&B-hit i USA. I 1983 gjorde Jo Jo Zep & The Falcons en annen coverversjon.

I 1990 fikk sangeren Sybil, som hadde fått en stor hit året før med en coverversjon av Warwicks «Don't Make Me Over», en amerikansk R&B-hit med denne sangen.

Gabrielles versjon
------------------

I 1997 ble en versjon med den britiske sangeren Gabrielle utgitt som den femte og siste singlen fra hennes selvbetitlede andre album.

Cyndi Laupers versjon
---------------------

«Walk on By» ble utgitt som første single fra Cyndi Laupers album med coverversjoner, *At Last* (2003). Sangen var også med på DVD-platen *Live at Last* (2004). Den ble kun utgitt som promo.

Andre versjoner
---------------

* I 1994 gjorde den britiske gitaristen Peter White en coverversjon på sitt album *Reflections*.
* Tre år senere gjorde en annen instrumentalist, Bob Baldwin, en coverversjon på albumet *Cool Breeze* (1997).

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Gabrielle | Nederlands flagg Nederland | # 96 | 3 (# 96 i 2 uker) | 22. mars 1997 |
| Gabrielle | Storbritannias flagg Storbritannia | # 7 | 8 | 1. februar 1997 |
| Cyndi Lauper | USAs flagg Billboard Hot Dance Club Play-listen | # 10 |  | 2003 |

Norsk versjon
-------------

Arne Bendiksen har skrevet en norsk tekst. På norsk bærer den tittelen «Gå forbi».

### Innspillinger

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1965 | «Gå forbi» |  | Kirsti Sparboe | Arne Bendiksen | Single | Triola TN 415 |
| 1969 | «Gå forbi» |  | Gro Anita Schønn med Terje Fjærns orkester | Arne Bendiksen | Single | RCA NA 1353 |
| 1970 | «Gå forbi» | *En enkel sang om frihet* |  |  | LP | RCA LPNES 301 |

De to RCA-platene er samme innspilling.

Referanser
----------

1. ↑  Whitburn, Joel (2004): *Top R&B/Hip-Hop Singles*. Record Research. Side 609
2. ↑  Geh Vorbei (Walk On By på YouTube
3. ↑  allmusic ((( Reflections > Overview )))
4. ↑  «Reflection CD Sequel Is Next For Peter White». Arkivert fra originalen 24. september 2015. Besøkt 18. juli 2010.
5. ↑  allmusic ((( Cool Breeze > Overview )))
6. ↑  CD Review for Bob Baldwin - Cool Breeze Arkivert 6. november 2003 hos Wayback Machine. jazzreview.com
7. ↑  dutchcharts.nl - Gabrielle - Walk On By
8. ↑  Chart Stats - Gabrielle - Walk On By

|  |  |
| --- | --- |
| Oppslagsverk/autoritetsdata | MusicBrainz
 |